TULD JERUUSALEMMAST
Aitäh teile! Teema on tähtis.
Meil on käsil tammuz ehk juulikuu.
Mis on meie tänane teema?
Jumala Sõna.
See on Issanda õnnistuse aasta.
Usume, et tänavu Issand õnnistab meid erilisel viisil.
See pole seotud selle maailmaga. See õnnistus pole siit maailmast.
See ei sõltu kuidagi sellest maailmast.
Nii me usume.
See on Jumala Sõna kuu.
Heebrealaste kiri 1:1 -
"Jumal, kes muiste palju kordi ja mitmel viisil
rääkis esivanematele prohvetite kaudu,
on nüüd päevade lõpul meile rääkinud Poja kaudu,
kelle ta on seadnud kõigi asjade pärijaks,
kelle läbi ta on ka maailmad teinud ..."
Viimastel päevadel on Jumal rääkinud oma Poja kaudu,
kuna Tema kaudu lõi Ta taeva ja maa.
Eelmine nädal lugesime Johannese evangeeliumist,
et alguses, be reshit, ehk kõige peaks, rosh,
oli Jumala Sõna.
Jeesus on Jumala Sõna.
Seepärast lõi Jumal Tema kaudu taeva ja maa.
Jumala Sõna on nii kirjalik kui suuline.
Need pole teineteisest lahus.
Kirjutatud Jumala Sõnal ja Jumala kõnel
on siiski teatud erinevus.
Kuigi nad on erinevad,
on nad sama asi.
Jumala kõne ja kirjutatud sõna on erinevad,
kuid nad on kooskõlas.
See on äärmiselt tähtis.
Kui näiteks kirjutaksin kirja ja saadaksin selle kellelegi,
ei muutuks see kunagi.
Kirjutasin ja saatsin kellelegi ning see jääb muutumatuks.
Ka Jumala kirjutatud Sõna ei muutu kunagi.
Jumal aga räägib edasi.
See on Jumala kõne.
"Ta läkitas oma sõna ja tervendas nad."
Issand läkitab oma Sõna ja see ei naase Tema juurde tühjalt.
Kuidas Sõna elavaks saab?
Sõna ei kanna vilja, enne kui see on siin.
Kui me seda vastu ei võta, ei saa see midagi teha.
Sõna on heebrea keeles davar.
See on nii räägitud sõna, nagu verbis medaber, 'räägib',
kuid see tähendab ka asja, eset.
Kui keegi ütleks nüüd: "Anna mulle see davar,"
pean mõtlema, kas mõeldi Jumala Sõna või mu telefoni.
Ka see on davar.
Davar on midagi, mis on nüüd siin,
füüsilises maailmas.
Ka ateistid ütlevad: "Anna mulle see davar."
Nad ei tea, et räägivad Jumala Sõnast.
Kõik on sündinud Tema Sõnast.
Mida ütleme, kui õnnistame vett?
"Õnnistatud oled Sina, Issand, meie Jumal,
kogu universumi Kuningas, kes on loonud kõik oma Sõnaga."
Kõik, mis on siin maailmas ...
Kõrvaklapid on juba tellitud, teil on varsti mugavam.
Kõik, mis on maailmas, on loodud Jumala Sõnaga.
Kui Jumala Sõna on loonud kõik,
kui suur tähtsus peaks sel meie jaoks olema!
Kui Sõna pole sulle tähtis, ei toimu ka su elus midagi olulist.
Alles siis, kui Jumala Sõna on sulle tähtsaks muutunud,
ja oled selle vastu võtnud ning suhtud sellesse õigesti,
austusega,
muutub su elu tähtsaks Jumala kuningriigis,
vaimumaailmas.
Inglid teostavad Jumala Sõna.
Nagu ütlesin,
Jumala Sõna ei kanna vilja, enne kui see on siin.
See ei tee mitte midagi, kuigi see on Jumala Sõna.
See teostub alles siis,
kui võtan selle vastu ja muudan selle elavaks
oma südame ja tegudega.
Eelmine nädal ütlesin,
et kuningas Saalomon oli inimeste seas targim.
Ta õhutas uurima Sõna,
seda kuulma ja vaatama.
Siis võtame Sõna oma südamesse ja hoiame seda.
Siis täituvad kõik meie vajadused ja soovid.
Jumal otsib neid, kes kuulevad Sõna, vaatavad Sõna,
võtavad selle südamesse ja hoiavad seda.
Siis inimene teeb seda, mida Sõna ütleb.
Siis muutub tema elu Jumala inglite jaoks tähtsaks.
Jumala inglid aitavad neid, kes võtavad vastu lunastuse.
Nad on lunastatute aitajad.
Lunastatud on need, kes usuvad Jumala Sõna.
Kes teist tahab abi inglitelt? Mina küll tahan!
Mu elus on igasuguseid raskusi, millega ma üksi hakkama ei saa.
Vahel on inglid, Jumala saadikud,
inimesed, keda Jumal meie teele saadab.
Nad on heasüdamlikud inimesed.
Nad pole tingimata isegi heasüdamlikud,
kuid Jumal paneb nad tegema midagi,
mida Tema lapsed vajavad.
Nemadki on Jumala saadikud!
Kõik on sündinud Tema Sõnast,
nii et, kui kuuletun sellele ja järgin seda,
teostuvad ka minu sõnad füüsiliselt.
Sõna saab lihaks.
Ka minu sõnast saab tähtis ja kaalukas, kaved,
mis lähtub sõnast kavod, 'au', sest Jumala Sõna on auväärne.
Neil kõigil on sama juur.
Minu sõnast saab hinnaline, see pole enam tühi.
"Mis tähtsust on Oreni sõnadel? Kes ta selline on?"
Ei, aga kui Oren on vastu võtnud Jumala Sõna,
hoiab seda oma südames ja seda ellu viib,
muutuvad Oreni sõnad kaalukaks.
Neist saavad auväärsed
vaimumaailmas, mida te ei näe,
aga mis on rohkem kui suudate kujutledagi.
Kõik on sündinud vaimumaailmast.
Füüsiline maailm eksisteerib vaimumaailma tõttu.
Mida tähendab Jumala Sõna vastuvõtmine?
Seda, et usume sellesse, mida Jeesus ütles,
aga kuidas Ta räägib meile nüüd, kui Ta on Jumala kuningriigis?
Ta ütles, et saadab oma Püha Vaimu, Kaitsja,
Aitaja, kes räägib meiega ja õpetab meid.
Ta meenutab meile seda, mida Jeesus ütles.
Kui seda kuulen ja selle alandlikult vastu võtan
ning igatsen ja vajan seda,
austatakse minu sõnu vaimumaailmas.
Siis teenivad inglid mind nii nagu nad teenisid Jeesust.
Inimesed tahavad, et vaimumaailm kuuleks neid.
Olen isegi õpetanud,
et kui käsutad Jeesuse nimel, siis kurjad vaimud kuuletuvad.
See on tõsi,
kuid samas, isegi kui kurjad vaimud kuuletuvad,
ei kuuletu inglid sinu sõnadele.
Ma ei vaja ainult kurjade vaimude väljaajamist,
vaid ka suhet inglitega.
Kui Issanda ingel ilmus Johannesele,
tahtis ta teda kummardada,
kuid ingel keelas ja ütles, et ainult Jumalat tuleb kummardada.
Ingel oli tema sõber ja kaasteenija.
Ma ei kavatsenud sellest täna rääkida.
Kes teist tahaksid ingleid oma koostööpartneriteks
oma argielus,
teenistuses, pereelus ja tööelus?
Kõikjal inglid aitavad sind ja austavad su sõnu.
See on vägev!
Miks inglid su sõnu austavad?
Heebrealaste 1:6 ütleb, et kui Jumal toob oma Poja maailma,
ütleb Ta: "Ka kõik Jumala inglid kummardagu teda!"
Heebrea keeles öeldakse seal siiski:
"Kummardage teda, kõik jumalad." (Ps 97:7)
See on tõlgitud 'ingliteks', kuid heebrea keeles on seal 'jumalad'.
Te kõik olete jumalad, nagu kuningas Taavet ütles,
ja Jeesus tsiteeris teda.
Ps 82: "Teie olete jumalad ja olete kõik Kõigekõrgema lapsed;
Siiski te surete kui inimesed ..."
Kõik jumalad nii vaimses kui füüsilises maailmas
kummardavad Jeesust.
Teeme nii nagu usuksime Tema Sõna.
Ütled ehk "Laulsin Jeesusele ja palvetasin Tema poole,"
aga see pole kummardamine.
Pead Talle kuuletuma ja uskuma seda, mida Ta ütleb.
See on tõeline kummardamine.
Nagu inglid kummardavad Jeesust ja kuulavad Teda,
käituvad nad samamoodi ka nendega, kelles on lunastuse Sõna.
"Teeme seda, mida vajad."
"Jäta see meie hooleks."
See oli sissejuhatus tegelikku õpetusse.
Ma pole kaua aega heebrea keeles õpetanud,
aga loodan, et Issand õnnistab meid ja eriti mind,
et saan selle sõnumi õigesti vahendatud.
Taevane Isa, aitäh selle eest!
Öelge: "Mul on Jumala Sõna ja täna ma õpin seda.
Ma muutun. Sõna uuendab mu meele. Õpin Jumalat tundma
ja järgima Teda armastuses, lootuses ja usus.
Messias Jeesus on Jumala Sõna, kes sai lihaks ja vereks.
Ka see, mida täna õpin, saagu minu elus lihaks!
Nii toon Jumalale au ja kannan rikkalikult vilja
Messias Jeesuse nimel. Aamen!"
Psalm 119.
Psalm 119:105.
Tahan ennekõike näidata teile Issanda imesid.
Kui vaatate psalmi 119,
näete, et salmid on (heebrea keeles) tähestiku järjekorras.
Salmide esimesed tähed on alef, bet, gimel, dalet,
hei, vav, zayin, khet, tet, yud,
kaf, lamed, mem, nun ... Need on tähestiku järjekorras.
Nii on see muidugi üksnes heebrea keeles.
Taavet kirjutas psalmi,
kus on kuninglik kord, tähtede järjekord.
Jumal on tark.
Loodan, et mõistate heebrea keele tähendust.
Heebrea keel on täis ilmutust.
Loeme salmi 105 -
"Sinu sõna on mu jalale lambiks
ja valguseks mu teerajal."
Miks on Jumala sõna mu jalale lambiks?
Jumala Sõna ütleb, et see maailm on kurjuse võimuses.
Maailmas on pimedus.
Kui inimene elab Jumala Sõna järgi,
siis Jumala Sõna särab pimeduses.
Kui inimene elab Jumala Sõna järgi,
ei eksi ta pimeduseski.
"Sinu sõna on mu jalale lambiks
ja valguseks mu teerajal."
Tean pimeduseski, kuhu minna.
Jesaja ütles, et sellelt teelt ei eksi isegi need, kel vähe usku,
need, kes on vaimus alles lapsed.
"Sinu sõna on mu jalale lambiks ja valguseks mu teerajal."
Ma ei eksi ega satu eksitusse.
Bilbul, segadus, lähtub sõnast bavel, Paabel ehk Baabülon.
Paabel on karm, pime koht.
Juudid viidi sinna pagulusse.
See oli Iisraeli rahva kannatuste koht.
See on ebajumalate, nõiduse ja pimeduse kasvulava.
Aga nagu Taavet ütleb, kus tahes sa ka poleks,
Jumala Sõna on mu jalale lambiks ja valguseks mu teerajal.
Tean täpselt, kuhu minna ja mida teha.
Kuna "valgus paistab pimeduses ja pimedus pole seda omaks võtnud".
Kui annad Jumala Sõnale au, mis sellele kuulub,
lööd õitsele ja valgustad pimedust.
Seepärast nimetas Jeesus teid maa soolaks ja maailma valguseks.
Jätkame.
Järgmine koht on
Psalm 138.
Psalm 138:1-2:
"Ma tänan sind kõigest oma südamest,
jumalate ees ma mängin sulle!
Ma kummardan su püha templi poole
ja tänan su nime su helduse ja ustavuse pärast;
sest suuremaks, kui on kõik su nimed,
oled sa teinud oma sõna." (algteksti järgi).
Varem rääkis Taavet kirjutatud Jumala Sõnast.
Mis ka ei juhtuks, ma ei satu segadusse,
kuna mul on kirjutatud Jumala Sõna.
See on mu jalale lambiks ja valguseks mu teerajal.
Segaduses on see, kes on pidevalt "vaimus".
Kõik on tema jaoks Vaim.
Vaimset elu ei saa ehitada ilma Sõnata.
Jeesus ütles, et kõik on rajatud
seaduse, prohvetite ja pühakirja alusele.
Kui sa ei ehita Jujmala Sõna alusele, satud lõpuks segadusse.
Mingi segadust tekitav vaim ajab su kraavi.
Seepärast ütleb Taavet: "Su sõna on mu jalale lambiks
ja valguseks mu teerajal."
Mis ka ei juhtuks, tean, mis on kirjutatud.
Öelge: "Tulgu, mis tuleb,
ma tean, mis on kirjutatud."
See on tähtis.
Psalm 138:2 -
"Ma kummardan su püha templi poole
ja tänan su nime su helduse ja ustavuse pärast;
sest suuremaks, kui on kõik su nimed,
oled sa teinud oma sõna" (algteksti järgi).
Issandal on palju nimesid
ning kõigil neil on oma tähendus ja eesmärk.
Näiteks Adonai Rofecha, Jehoova Raffa 'Issand, su tervendaja'.
See on tervenemise nimi.
Jehoova Nissi, 'Issand, mu lipp', on võidu nimi.
Jehoova Mekadesh, 'Issand, kes pühitseb' on pühitsuse nimi.
Jehoova Ro'i, 'Issand on mu karjane, mul pole millestki puudust'.
Jehoova Yir'e, 'Issand näeb'.
Selle nime andis Aabraham sellele kohale,
kuna Issand teab tulevikku ja on juba kõik valmistanud.
Aga psalm 138 ütleb,
et Jumal on tõstnud oma sõna kõrgemale kõigist oma nimedest.
Jumal hindab oma kõnet kõrgelt.
See, mis Ta ütleb, on tõde, Jah ja Aamen.
Seda tasub uskuda,
kuna Jumal peab oma kõnet hinnaliseks.
Issand ütles Aabrahamile: "Ma vannun enda nimel ...,
et teen su järeltulijate arvu sama suureks kui taeva tähed
ja mere liiva."
Ja nii läkski.
"Oled tõstnud oma sõna kõrgemale kõigist oma nimedest."
Kui usute seda ja uurite seda,
ning loodate sellele kogu südamest,
töötavad kõik Jumala nimed teie heaks.
Su elus töötavad kõik need nimed, mida Tema kohta kasutad.
Seepärast, et Ta on koondanud kõik oma nimed ühte nimme.
Mis nimi see on?
Mis nimi see on? Jeesus!
Kui ütled selle nime ja tead,
et Jumal on teinud oma sõna kõigist oma nimedest suuremaks,
siis hakkab Jeesuse nimi sinu heaks tööle.
Päeval-ööl, iga hetk.
Igas palves, igas vajaduses.
Jätkame.
Naaseme psalmi 119.
Veel üks tähtis asi.
Psalm 119:162 -
"Ma rõõmutsen su ütlusest nagu see, kes leiab palju saaki."
Su sõnad on mu jalale lambiks ja valguseks mu teerajal,
sest maailmas on pimedus, nagu Johannes ütles.
Maailm korrumpeerub pidevalt üha rohkem.
Jesaja 60:2 - "Sest vaata, pimedus katab maad
ja pilkane pimedus rahvaid,
aga sinu kohal koidab Issand ja sinu kohal nähakse tema auhiilgust."
Pimedus tiheneb pidevalt.
Inimesed näevad asju, mida nad poleks iial uskunud,
mida me poleks osanud kujutledagi.
Ma ei lasku detailidesse. Teate küll, mida ma mõtlen.
Inimesed on süüdi üha hullemates tegudes.
Nad väidavad ülbelt, et Jumal on nad valesti loonud.
Seda võib kirjeldada kahe sõnaga: ülbus ja mässumeelsus.
Selle maailma inimesed teevad kõik, et võita.
Võitja saab saagi.
Saagi saamiseks kavaldatakse, valetatakse ja petetakse.
Nad tahavad saaki mis tahes hinnaga.
Tõlge: Monika Jaaguri